*Proiect*

|  |
| --- |
|  |
| **GUVERNUL REPUBLICII MOLDOVA**  **HOTĂRÂRE nr. \_\_\_\_**  **din 2025**  **Chișinău** |

**pentru modificarea unor hotărâri ale Guvernului**

**(atribuirea Agenției Naționale Transport Auto a responsabilității**

**privind gestionarea siguranței infrastructurii rutiere)**

**\_ \_ \_ \_** **\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_**

În temeiul art. 81 din Legea nr. 131/2007 privind siguranța traficului rutier (republicată în Monitorul Oficial al Republicii Moldova, 2015, nr. 11–21, art. 6), cu modificările ulterioare, al art. 15 alin. (1) din Legea nr. 98/2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările ulterioare, al art. 8 alin. (2) din Codul transporturilor rutiere nr. 150/2014 (Monitorul Oficial al Republicii Moldova, 2014, nr. 247-248, art. 568), cu modificările ulterioare, precum și al art. 7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul

**HOTĂRĂŞTE:**

**1.** Hotărârea Guvernului nr. 151/2022 cu privire la organizarea și funcționarea Agenției Naționale Transport Auto (Monitorul Oficial al Republicii Moldova, 2022, nr. 73 - 77, art. 192), cu modificările ulterioare, se modifică după cum urmează:

1.1. la punctul 3, cifrele ,,109” se substituie cu cifrele ,,113”;

1.2. în anexa nr.1:

1.2.1. punctul 2 se completează cu textul ,, , precum și este responsabilă de gestionarea siguranței infrastructurii rutiere”.

1.2.2. punctul 8 se completează cu subpunctul 3) cu următorul cuprins:

,,3) gestionarea siguranței infrastructurii rutiere.”;

1.2.3. punctul 9:

1.2.3.1. la subpunctul 4) textul ,,art. 28” se substituie cu textul ,,art. 36”;

1.2.3.2. se completează cu subpunctele 6) și 7) cu următorul cuprins:

,,6) asigurarea gestionării siguranței infrastructurii rutiere;

7) asigurarea secretariatului și activităților curente ale Consiliului național pentru securitatea circulației rutiere.”;

1.2.4. punctul 10:

1.2.4.1. la subpunctul 18) textul ,,art. 28” se substituie cu textul ,,art. 36”;

1.2.4.2. se completează cu subpunctele 23) – 24) cu următorul cuprins:

„23) în domeniul gestionării siguranței infrastructurii rutiere:

23.1. efectuează inspecții în domeniul siguranței rutiere;

23.2. participă, pe plan național și internațional, în cadrul activităților specifice domeniului gestionării siguranței infrastructurii rutiere;

23.3. colaborează cu alte organisme și instituții, inclusiv internaționale, care desfășoară activități în domeniul siguranței infrastructurii rutiere;

23.4. încheie contracte de prestări servicii cu administratorul drumului în vederea efectuării inspecției periodice în domeniul siguranței rutiere;

23.5. elaborează proiecte privind norme, standarde și ghiduri tehnice în domeniul siguranței infrastructurii rutiere, în conformitate cu reglementările la nivel european și internațional;

23.6. calculează costul social mediu al unui accident rutier soldat cu decesul unei sau al mai multor persoane și costul social mediu al unui accident rutier soldat cu traumatizarea gravă a unei sau a mai multor persoane;

23.7. asigură întocmirea raportului pentru fiecare accident rutier soldat cu decesul unei sau al mai multor persoane survenit pe drumurile publice naționale și locale;

23.8. asigură clasificarea siguranței rețelei rutiere;

23.9. elaborează analize și prognoze în baza rapoartelor de audit în domeniul siguranței rutiere sau a rapoartelor inspecțiilor în domeniul siguranței rutiere sub aspectul îmbunătățirii sau al înrăutățirii situației, în conformitate cu bunele practici, și le prezintă anual în cadrul ședinței Consiliului Național pentru Securitatea Circulației Rutiere, cu publicarea acestora pe pagina sa web oficială;

23.10. monitorizează evoluția fiecărui sector sau secțiune de concentrare a accidentelor rutiere pe drumurile publice și arhivează istoricul gestionării siguranței infrastructurii rutiere;

23.11. monitorizează și ține evidența procedurilor de audit în domeniul siguranței rutiere;

23.12. arbitrează dezacordurile dintre administratorul drumului și auditorul de siguranță rutieră;

23.13. ține evidența auditorilor de siguranță rutieră și a rezultatelor activității acestora;

23.14. exercită și alte atribuții stabilite de Guvern;

24) pentru realizarea funcției de secretariat și activității curente ale Consiliului național pentru securitatea circulației rutiere (în continuare – *Consiliu*):

24.1. asigură interacțiunea dintre autoritățile administrației publice centrale și locale, alte persoane juridice de drept public și persoanele juridice de drept privat în procesul de realizare a politicii statului în domeniul siguranței rutiere;

24.2. participă la procesul de monitorizare, evaluare și actualizare a Programului național de siguranță rutieră și a Planului de acțiuni pentru implementarea acestuia;

24.3. participă la elaborarea și promovarea documentelor de politici și actelor normative în domeniul siguranței rutiere, în baza obiectivelor identificate de către Consiliu;

24.4. elaborează și coordonează proiectele de decizii ale Consiliului și, după aprobare, le remite spre executare persoanelor și autorităților vizate;

24.5. monitorizează procesul de implementare a deciziilor și recomandărilor Consiliului și informează trimestrial președintele Consiliului referitor la rezultatele implementării acestora;

24.6. asigură reprezentarea Consiliului în grupurile de lucru din domeniul securității circulației rutiere ale organismelor internaționale de profil la care Republica Moldova este parte;

24.7. realizează activitățile de secretariat al Consiliului;

24.8. pregătește și distribuie ordinea de zi, precum și alte materiale necesare desfășurării ședințelor Consiliului și întocmește procesele-verbale ale acestora;

24.9. asigură corespondența și comunicarea cu mass-media, cu reprezentanții comunității de afaceri, cu asociații de specialitate și cu societatea civilă referitor la activitatea Consiliului;

24.10. asigură desfășurarea altor activități atribuite de către Consiliu și președintele acestuia în domeniul asigurării siguranței rutiere.”;

1.2.5. la punctul 12, cuvântul ,,doi” se substituie cu cuvântul ,,trei”;

1.3. Anexele nr. 2 și 3 vor avea următorul cuprins:

,,Anexa nr.2

la Hotărârea Guvernului nr. 151/2022

**STRUCTURA**

**Agenției Naționale Transport Auto**

Director

Directori adjuncți

Direcția generală monitorizare și control operațiuni de transport rutier și activități conexe

Direcția servicii publice

Direcția înregistrare, evidență și analiză

Direcția organizare transport persoane

Direcția siguranța infrastructurii rutiere

Secția planificarea, coordonarea și monitorizarea siguranței rutiere

Serviciul analiza riscurilor și planificarea controalelor

Direcția cooperare internațională și protocol

Direcția juridică, reglementări și protecția consumatorilor

Direcția economico-financiară

Secția tehnologiei informației și comunicațiilor

Secția management logistic și achiziții publice

Serviciul protecție internă și integritate

Serviciul resurse umane

Serviciul informare și comunicare cu mass-media

Serviciul secretariat

Anexa nr.3

la Hotărârea Guvernului nr.151/2022

**ORGANIGRAMA**

**Agenției Naționale Transport Auto**

Director

Director adjunct

Director adjunct

Director adjunct

Direcția juridică, reglementări și protecția consumatorilor

Direcția economico-financiară

Direcția generală monitorizare și control operațiuni de transport rutier și activități conexe

Direcția siguranța infrastructurii rutiere

Direcția cooperare internațională și protocol

Secția tehnologia informației și comunicațiilor

Serviciul resurse umane

Secția planificarea, coordonarea și monitorizarea siguranței rutiere

Direcția servicii publice

Secția management logistic și achiziții publice

Serviciul analiza riscurilor și planificarea controalelor

Serviciul protecție internă și integritate

Direcția înregistrare, evidență și analiză

Serviciul informare și comunicare cu mass-media

Direcția organizare transport persoane

Serviciul secretariat

”.

**2.**Hotărârea Guvernului nr. 155/2003 cu privire la Consiliul național pentru securitatea circulației rutiere (Monitorul Oficial al Republicii Moldova, 2003, nr. 23-24, art. 166) cu modificările ulterioare, se modifică după cum urmează:

2.1. în hotărâre, punctul 3 se abrogă;

2.2. la anexa nr. 1:

2.2.1. la punctul 11 textul ,,în baza Strategiei naționale pentru siguranță rutieră, precum și a altor documente de politici publice” se substituie cu textul ,,documentelor de politici publice”;

2.2.2. punctul 2 va avea următorul cuprins:

,,2. În componența Consiliului intră din oficiu:

Prim-ministrul (președintele Consiliul)

Ministrul infrastructurii și dezvoltării regionale (vicepreședintele Consiliului);

Ministrul afacerilor interne (vicepreședintele Consiliului);

Ministrul dezvoltării economice și digitalizării;

Ministrul educației și cercetării;

Ministrul sănătății;

Ministrul finanțelor;

Ministrul justiției;

Ministrul apărării;

Secretarul general al Guvernului;

Consilierul principal de stat al Prim-ministrului;

Adjunctul procurorului general;

Șeful Inspectoratului General al Poliției al Ministerului Afacerilor Interne; Primarul general al municipiului Chișinău;

Prim-viceguvernatorul unității teritoriale autonome Găgăuzia (Gagauz-Yeri); Președintele instituției publice naționale a audiovizualului Compania „Teleradio-Moldova”;

Președintele Federației Sindicatelor Transportatorilor și Drumarilor din Republica Moldova;

Președintele Uniunii Transportatorilor și Drumarilor;

Președintele Consiliului central al Uniunii conducătorilor auto din Republica Moldova;

Președintele Asociației Obștești „Automobil Club din Moldova”;

2.2.3. la punctul 8, cuvântul ,,trimestrial” se substituie cu cuvântul ,,semestrial”;

2.2.4. punctul 15 va avea următorul cuprins: ,,15. Realizarea funcțiilor de secretariat și activitățile curente ale Consiliului sunt asigurate de către Agenția Națională Transport Auto, care desemnează un reprezentant în calitate de secretar executiv al Consiliului.”;

2.3. anexa nr. 3 se abrogă.

**3.** Directorul Agenției Naționale Transport Auto:

3.1. în termen de 10 zile lucrătoare, de la data intrării în vigoare a prezentei hotărâri va aproba statul de personal și îl prezenta Cancelariei de Stat spre avizare;

3.2. în termen de 3 zile lucrătoare de la data intrării în vigoare a statului de personal, va preaviza personalul subdiviziunilor reorganizate ale Agenției Naționale Transport Auto, conform prevederilor cadrului normativ.

**4.** Disponibilizarea personalului Agenției Naționale Transport Auto se va efectua în conformitate cu Legea nr. 158/2008 cu privire la funcția publică și statutul funcționarului public și cu legislația muncii, în limita alocațiilor aprobate.

**5.** Controlul asupra executării prezentei hotărâri se pune în sarcina Ministerului Infrastructurii și Dezvoltării Regionale.

**6.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

**Contrasemnează:**

Viceprim-ministru,

ministrul infrastructurii și dezvoltării regionale Vladimir BOLEA